Stian Carstensen
Store norske leksikon,Kunst og estetikk,Musikk,Jazz,Norske jazzutøvere og -ensembler, 1980 til idag
Stian Carstensen er en norsk musiker, multiinstrumentalist (trekkspill, gitar, banjo, fløyter med mer), komponist og underholder. De siste tiårene har han vært en av norsk jazz' mest sentrale navn, og har blant annet vunnet to Spellemannpriser med bandet Farmers Market.
Musikalsk uttrykk Carstensen er kjent for sin virtuositet og betrakter både trekkspill, banjo, gitar og pedalsteel på svært høyt nivå. Han har reist rundt omkring i verden for å gjøre seg bedre kjent med ulike stilarter som balkanmusikk og bluegrass, og er spesielt kjent for sin fordypning i bulgarsk folkemusikk. Carstensen trekker inspirasjon fra et usedvanlig variert sjangerutvalg, heriblant norsk og ulike typer folkemusikk, jazz, eldre og nyere klassisk musikk, viser og mer. I Carstensens egenkomponerte musikk blander gjerne sammen hans varierte inspirasjonskilder, og er ofte rytmisk, harmonisk og spilleteknisk kompleks.Han er kjent for sin åpne og tidvis humoristiske tilnærming til musikk, noe som også har gjort ham til en ettertraktet underholder. Karriere Carstensen kommer fra en lang rekke trekkspillere, og begynte å spille til dans allerede som niåring. I tenårene begynte han å lære gitar, og studerte årene 1991 til 1993 ved jazzlinjen ved Musikkonservatoriet i Trondheim med gitar som hovedinstrument. Under studietiden var han med på å danne gruppen Farmers Market. Opprinnelig startet Farmers Market som et frilynt jazzensemble, men de begynte etter hvert å inkorporere elementer fra pop, rock og ikke minst bulgarsk folkemusikk, som Carstensen hadde blitt fascinert av først via å ha kommet over notene til en bulgarsk folketone, og deretter fordypet seg i blant annet med reiser til Bulgaria. Carstensens første utgivelse under eget navn kom i 2003, med albumet «Backwards into the Backwoods». Her kan man høre Carstensens karakteristiske lek med sjangre og instrumentering, med norske navn som Arve Henriksen, Håvard Wiik og Jarle Vespestad.Etter flere års sykdom og fravær fra musikalsk aktivitet, returnerte Carstensen i 2021 med utgivelsen «Musical Sanatorium». Albumet betegnes som et konseptalbum og tematiserer kampen mot sykdom, med låttitler som «Hippocampus Serenade». Musikalsk ønsker Carstensen å kombinere balkanmusikkens skjeve taktarter og kompliserte rytmikk med tonalitet og harmonikk fra europeisk klassisk musikk. Carstensen er en ettertraktet musiker og har samarbeidet med en lang rekke norske og internasjonale navn. Av disse kan nevnes Arild Andersen og Frode Alnæs, Jimmy Rosenberg, Nora Brockstedt, Eldbjørg Raknes, Mathias Eick og Kirsten Bråten Berg. Han har også vært aktiv i bandet Music For A While med Tora Augestad, som blant annet blander tidligmusikk med kabaret. Gjennom store deler av karrieren har han samarbeidet mye med Øystein Sunde. Priser og utmerkelser Gammlengprisen (2005)  Spellemannprisen i Åpen klasse (2008, med Farmers Market)  Spellemannprisen i Åpen klasse (2012, med Farmers Market) Utvalgte utgivelser  Backwards Into The Backwoods (2004)  Musical Sanatorium (2021) Speed/Balkan/Boogie (1995)  Musikk fra Hybridene (1997)  Farmers Market (2000)  Surfin' USSR (2008)  Slav to the Rhythm (2012) Sommerbrisen med Alnæs og Andersen (1998)  Julegløggen med Alnæs og Andersen (2003)  The Little Radio med Iain Ballamy (2004)  Rose Room med Jimmy Rosenberg (2005)  Høstløv med Alnæs og Andersen (2006) Les mer i Store norske leksikon jazz jazz i Norge musikk i Bulgaria Farmers Market Eksterne lenker Stian Carstensens nettside